VM i fotball 2010 – Finale

Finalen i VM i fotball 2010 var en fotballkamp som fant sted den 11. juli 2010 på Soccer City Stadion i Johannesburg i Sør-Afrika for å avgjøre hvem som skulle vinne fotball-VM 2010. Finalen ble spilt mellom  og  som begge spilte for sitt første verdensmesterskap. Nederland hadde tidligere spilt to finaler, 1974 og 1978, mens Spanias beste resultat var fra 1950, der de tapte bronsefinalen og ble nummer fire. Finalen i 2010 ble den andre VM-finalen på rad med to europeiske lag. VM i 2010 ble for øvrig første gang et europeisk lag vant VM utenfor Europa. Ved kampslutt stod det 0-0. Avgjørelsen kom kort tid før 2. ekstraomgang var over, da Spania scoret. Nederland klart ikke å svare og Spanias første VM-tittel i fotball var et faktum. Nederland drog hjem etter å tapt i en vm-finale for tredje gang.

Fra og med VM i 2006 var ikke lengre vinneren av forrige mesterskap automatisk kvalifisert til deltagelse. Alle land utenom arrangørlandet Sør-Afrika måtte således kvalifisere seg gjennom gruppespillet som ble gjennomført i 2008 og 2009. Regjerende verdensmester, , lyktes å kvalifisere seg, men gikk ut tidlig i gruppespillet.

Dommeren i kampen var Howard Webb fra England. Han hadde med seg Darren Cann og Mike Mullarkey som assistentdommer. Mange kjente personer, deriblant den nederlandske kongefamilien, den spanske kongefamilien, Rafael Nadal, Pau Gasol, Jacob Zuma (Sør-Afrikas president) og muligens Nelson Mandela (tidligere president i Sør-Afrika), fulgte med på finalen fra tribunen.

Veien til finalen

Finalen
Finalen i 2010 ble den første finalen siden 1978 mellom to lag som ikke hadde vunnet finalen. Spania hadde ikke vært i finale før, og Nederland hadde tapt to ganger. Før finalen i 2010, hadde ingen europeiske lag vunnet utenfor Europa. Ettersom begge finalistene var europeiske, var det klart at dette ville forandre seg. Nederland og Spania hadde aldri møttes i VM eller EM tidligere, og hadde bare ni oppgjør seg imellom, med fire seire hver og en uavgjort. 

På vei til finalen hadde Nederland scoret 12 mål og sluppet inn fem. Spania hadde scoret 7 og sluppet inn 2. Nederland stilte med to forandringer fra semifinaleseieren over Uruguay. Van der Wiel tok over høyre back fra Khalid Boulahrouz og de Jong ble valgt foran Demy de Zeeuw. Spania silte med de samme spillerne som i sin semifinale mot Tyskland. 

Spillerne på Spanias landslag kom bare fra spanske lag bortsett fra tre, som spilte på Liverpool og Arsenal. Nederland hadde større spredning, med spillere fra skotsk, italiensk, spansk, tysk og nederlandsk liga. Under VM spilte Pepe Reina, Fernando Torres, Ryan Babel og Dirk Kuyt for Liverpool FC, Robin van Persie og Cesc Fàbregas spilte for Arsenal FC og Rafael van der Vaart spilte på Real Madrid CF med fem spanske landslagsspillere. Av disse var det bare Kuyt og tre Real Madrid-spillere fra Spania (Iker Casillas, Sergio Ramos og Xabi Alonso) som startet.

Som den andre finalen i VM (etter 1994), endte kampen 0-0 etter 90 minutter. Det var den fjerde finalen som ble avgjort på ekstraomganger, da Iniesta scoret i det 116. minutt for Spania. Finalen bar preg av mange kort, flere enn i noen andre finaler i VM. Til sammen 14 gule kort ble delt ut, to til samme spiller. Rødt kort i en finale var ikke noe nytt, det hadde skjedd i 1990, 1998 og 2006. 14 gule kort var likevel langt flere enn den nest styggeste, 1986, som hadde 6.

Detaljer

Banens beste:
 Andrés Iniesta

Assistentdommere:
Darren Cann (England)
Mike Mullarkey (England)
Fjerdedommer:
Yuichi Nishimura (Japan)
Femtedommer:
Toru Sagara (Japan)

Referanser 

VM i fotball 2010